ועדת הפנים והגנת הסביבה, כנסת 19, פרוטוקול מספר 224, 2014-02-17 00:00

מירי רגב: שלום לכולם אני מתכבדת לפתוח את ישיבת ועדת הפנים והגנת הסביבה של הכנסת, באחד הדיונים החשובים, בנושא קביעת האחריות והסמכות על הילולת רבי שמעון בר יוחאי במירון.

מירי רגב: אחד האזורים המתוירים ביותר על ידי אוכלוסיות שונות, לא רק דתיות, חילוניות ודתיות בארץ ובעולם, נשים, ילדים, קשישים, כולם מגיעים לקבר הרשב"י, כל אחד מסיבותיו הוא.

מירי רגב: למדינה, עד היום, היו מספר ליקויים, שבנס, כנראה גם בזכותו של הצדיק הגדול, לא קרה שם אסון.

מירי רגב: כמות האנשים שמגיעה להילולה במאי, היא כזו שמחייבת התארגנות אחרת של הממשלה.

מירי רגב: בדיון שעבר ראינו שאין בעל בית.

מירי רגב: כל אחד מעביר את האחריות למקום אחר.

מירי רגב: המקומות הקדושים, חלק שייכים לשר הדתות, חלק שייכים לשר התיירות, חלק שייכים למשרד ראש הממשלה, כל אחד מנוהל במקום אחר, על פי הרגישות של הנושא, שעוד לא עמדתי מהי הרגישות.

מירי רגב: יוצא שאנחנו צריכים לתמרן בין כל המשרדים, כדי לדאוג לכך שאזרח במדינת ישראל יוכל לעלות להתפלל, בכל אחד מהמקומות הקדושים לו, בצורה מסודרת ובטוחה.

מירי רגב: הדיון הזה יעשה סדר לכל מה שקשור במתחם מירון.

מירי רגב: כולל גופי ההצלה.

מירי רגב: הריבים בין מד"א, איחוד הצלה, זק"א, בכל יהיה סדר.

מירי רגב: לפני שניתן את זכות הדיבור ליוזם הדיון, הרב מוזס, אני רוצה לברך את מפקדי בית ספר לחי"ר, שנמצאים פה, בראשותו של המח"ט, מפקד בית הספר, אלוף משנה כהנא.

מירי רגב: אני שמחה שאתם פה, חיילי ישראל עושים המון ותורמים המון.

מירי רגב: אני רוצה להודות לכם על כל העשייה המבורכת שאתם עושים בצה"ל, יחד עם חיילי צה"ל, תמשיכו לעשות חיל והכנסת תמיד תהיה בית גם לחיילי סדיר, לחיילי קבע ולחיילי המילואים, ברוך הבא לכנסת.

מירי רגב: הגעתם לאחת הוועדות המעניינות בכנסת, בעיקר כשחבר הכנסת גפני נמצא בה.

משה גפני: הברכות שברכת הן בשם כולנו.

מירי רגב: אתה מברך את החיילים?

מירי רגב: אני מבקשת שיירשם בפרוטוקול שחבר הכנסת גפני מברך את החיילים.

מירי רגב: אנחנו מאמינים גדולים בקדוש ברוך הוא ואנחנו מאמינים שכולם צריכים להתגייס לצבא, כדי לשרת את המדינה הזו.

משה גפני: נכון.

משה גפני: חלק נמצא בקרבי, חלק בקריה, וחלק בישיבות, זה צבא יהודי.

מירי רגב: חלק.

מירי רגב: חבר הכנסת מוזס בבקשה.

מנחם אליעזר מוזס: גברתי היושבת ראש, תודה על עצם הישיבה וקודם אני גם אקבל בברכה את כל האורחים ואת כל נושאי התפקידים במירון, איש איש לפי תפקידו, אם אתחיל לעבור על השמות ועל הגופים, לא נסיים את הישיבה.

מנחם אליעזר מוזס: אני רוצה לומר מילה טובה ליושב לימיני, יושב ראש החברה אלכס ויסניצ'ר, שהוא זה שהרים ב-2007, אחרי המשבר הגדול, שעמדו בכבישים 8, ו-9 שעות ולא נעו ולא זעו.

מנחם אליעזר מוזס: הוא לקח את המעמסה הזו והקים את המנהרה הידועה, שנקראת מנהרת ויסניצ'ר.

משה גפני: ויסניצ'ר משתלטים.

מירי רגב: יש לנו בעיה אתכם.

מירי רגב: בסוף חוק הגיוס רק הספרדים יתגייסו לצבא, זה ברור, רק ויסניצ'ר ימשיכו ללמוד.

מנחם אליעזר מוזס: השקיעו מיליונים רבים במירון על מנת שהכול יתנהל כשורה ועד לשנה האחרונה הכול דפק כמו שעון שוויצרי, הכול היה בסדר, ברוך השם ללא שום תקלות.

מנחם אליעזר מוזס: בשנה שעברה זה יצא מוצאי שבת וגם השנה ל"ג בעומר יצא במוצאי שבת, המשמעות היא שהולכים לשנע קרוב לחצי מיליון איש ב-24 שעות, מצאת השבת עד צאת ל"ג בעומר, דבר שלא יאומן.

מנחם אליעזר מוזס: אין במדינה עוד אירוע בכזה סדר גודל והאחריות היא שבעתיים כאשר זה יוצא במוצאי שבת.

מנחם אליעזר מוזס: אשר על כן, עלינו ללמוד מטעויות העבר.

מנחם אליעזר מוזס: אני רוצה לומר משהו לפני כן, אמר השר לביטחון פנים, גם על במת הכנסת, שהמשטרה לומדת את הלקחים מהשנה האחרונה.

מירי רגב: תכף הם יציגו את זה.

מנחם אליעזר מוזס: הם היו אמורים להעביר לנו את כל החומרים על מנת שנלמד ונתכונן.

מירי רגב: תגיד איפה אתה חושב שיש בעיה כדי שנתקדם בדיון.

מנחם אליעזר מוזס: אני חושב שהבעיה הגדולה ביותר היא התחבורה, שזה היה הכישלון העיקרי בשנה שעברה, ששוב משפחות נתקעו בכל הדרכים המובילות למירון וממירון.

מנחם אליעזר מוזס: זה היה נצחי לחכות.

מנחם אליעזר מוזס: ביום שישי אחר הצהרים התקשרתי לאנשי התנועה ואמרתי שאני שרואה את כל החניונים מלאים ברכבים פרטיים, איך אתם חושבים להכניס את האוטובוסים שיגיעו והציבור יצטרך להגיע בשאטלים במוצאי שבת.

מנחם אליעזר מוזס: איך זה יסתדר אם החניון כבר מלא ברכבים פרטיים?

מירי רגב: אני מתארת לעצמי שליושב ראש החברה יש תשובות לזה.

מנחם אליעזר מוזס: זה העניין, הוא איש נפלא וטוב, אבל מי האחראי?

מירי רגב: הוא.

מירי רגב: אני לא מכירה מצב שמקימים חברה ויש אחראים אחרים.

מירי רגב: הכוונה שיהיה יושב ראש חברה עם אחריות.

מירי רגב: תכף נשמע אם יש לו אחריות או לא.

מנחם אליעזר מוזס: אני לא מכיר אותו כמפקד משטרת ישראל או כשר לביטחון פנים או מפקד תנועה.

מנחם אליעזר מוזס: אני מכיר את אדון יצקוביץ כממונה על התנועה.

מנחם אליעזר מוזס: בעיה שניה, מי מרכז את כל האירוע.

מנחם אליעזר מוזס: יד ימין לא יודעת מה יד שמאל עושה.

מנחם אליעזר מוזס: כאשר פניתי למשטרה על בעיית התנועה, הפנו אותי לאחראים ממשרד התחבורה, ממשרד התחבורה הפנו אותי למד"א, ממד"א הפנו אותי לאיחוד ההצלה, כל אחד נוגס בחלקה ואין כתובת מרכזית למי לפנות.

מנחם אליעזר מוזס: גם במשטרה לא היה סנכרון בין אגף התנועה לבין אגף המבצעים לבין אגף הבטיחות.

מנחם אליעזר מוזס: אמרתי את זה בישיבה עם השר, כשפנינו בכל מיני נושאים ולא ידעו מי האחראי המרכזי.

משה גפני: אין איש במזרח התיכון שמזוהה יותר עם מירון מאשר חבר הכנסת הרב מוזס.

מירי רגב: אתה טועה.

מירי רגב: כולנו מזוהים עם מירון.

משה גפני: מה שהוא העלה, אני מצטרף לזה, כשהייתי יושב ראש ועדת הפנים גם היה הדיון הזה, אבל אני חושב, שכשאת יושבת ראש ועדת הפנים - - -

מירי רגב: אל תתחיל עם המחמאות, זה לא יעזור, לא אתפקד לאגודה.

מירי רגב: ממילא אתם עושים לי הדרת נשים.

משה גפני: את מוכנה לחתום עכשיו שאת מצטרפת ליהדות התורה?

מירי רגב: בתנאי שאני אשב לידך באוטובוס.

משה גפני: אני אומר לך, את יודעת את זה, זה לא הדיון הראשון שאת עושה, צריך לשים סוף לדבר הזה.

משה גפני: מדובר על אירוע ומקום, שעיני כל העולם נשואות אליו.

משה גפני: זה לא רק כאן בישראל, אנשים באים במיוחד מכל העולם, בכל מקרה מסתכלים על זה ומסתכלים עלינו כמדינת עולם שלישי, שלא יודעת להתנהל.

משה גפני: אני לא בא להאשים אף אחד, אבל כל מה שהיה לפני הרבה שנים, חוזר על עצמו, עם שיפורים קלים, אבל עם חוסר פתרון מערכתי.

משה גפני: אנשים שעוסקים בזה, גם במשטרה וגם בארגוני הצלה, הכול בסדר, רק התוצאה היא רעה.

משה גפני: לכן אני מברך על השידוך הזה, שהרב מוזס מעלה את העניין ואת יושבת ראש הוועדה.

משה גפני: אני מצפה לפתרון.

מירי רגב: יהיה בעזרת השם.

מירי רגב: תודה לחבר הכנסת גפני.

מירי רגב: לפני שאני עוברת לגורמים השונים, אני רוצה להבין מה סמכות החברה שהוקמה?

מירי רגב: האם הסמכות החברה שהוקמה זה עוד מישהו שיקבל משכורת, רכב ופקידה?

מירי רגב: או שהסמכות שלך היא לרכז את כל מה שקורה במתחם הרשב"י, בוודאי לרכז את כל הגורמים המקצועיים כדי שההילולה תעבור בשלום, עם מאות אלפי האנשים שבאים לבקר בקבר הרשב"י, ביום ההילולה.

מירי רגב: אלכס בבקשה, מזל טוב על המינוי.

<אלכס ויסניצ'ר: אני שמח על הדיון, אני מקווה שבאמת יאיר את הדברים משום שיש שוני בין לבוא ולהגיד שזה לא בסדר, לבין לפתור את הבעיה.

<אלכס ויסניצ'ר: דבר ראשון, אני עובד בהתנדבות, אין לי לא רכב, לא מזכירה ולא כלום.

מירי רגב: זה כבר רע.

מירי רגב: מי שעובד בהתנדבות זה רע.

<אלכס ויסניצ'ר: אני נמצא שם 6 שנים, החלפתי את הרב רבינוביץ', רב הכותל, בתור יושב ראש ועד החמישה.

<אלכס ויסניצ'ר: לפני שקמה החברה, קם ועד החמישה, לפי החלטה של בית משפט העליון והיו 4 רבים, 2 אשכנזים ו-2 ספרדים.

<אלכס ויסניצ'ר: אפרופו ויסניצ'ר, הוא היה בעד אשכנזים וספרדים באותה מידה.

מירי רגב: תחת מי החברה הזו עובדת?

מירי רגב: מי המנהל של החברה הזו?

<אלכס ויסניצ'ר: משרד התיירות.

מירי רגב: ממה שאני מבינה, למשרד התיירות יש אחריות כוללת, דברתי עם עוזי לנדאו והוא אמר לי משהו אחר.

מירי רגב: בשביל זה נמצא פה המנכ"ל ואני רוצה להבין את מה שאתה אומר.

מירי רגב: זו כבר התקדמות, אנחנו אומרים שמי שיש לא את האחריות כוללת על מה שקורה במתחם הרשב"י, זה שר התיירות.

<אלכס ויסניצ'ר: תרשי לי לסיים קודם את הדברים, מכיוון שזה לא פשוט.

מירי רגב: זה צריך להיות פשוט, חייב להיות פשוט.

<אלכס ויסניצ'ר: לשאלתך, אני לא אמליץ לאף אחד, נכון להיום, לקחת אחריות כוללת לגבי הדבר הזה, מכיוון שאף אחד לא יכול לשאת באחריות הזו.

<אלכס ויסניצ'ר: אם יש אחריות יש גם סמכות.

מירי רגב: אז אני אציע להעביר למשרד לביטחון פנים.

<אלכס ויסניצ'ר: תציעי מה שאת רוצה.

<איילת לוי: אני מהמשרד לביטחון פנים, יש החלטת ממשלה.

<איילת לוי: החלטת הממשלה מיום 27 לנובמבר 2011, אומרת להקים חברה ממשלתית לתועלת הציבור בבעלות מלאה של המדינה ובאחריות שר התיירות.

מירי רגב: אז מה אי ההבנה?

<אלכס ויסניצ'ר: אני לא מדבר על אי הבנה.

<אלכס ויסניצ'ר: מי שצריך לקבל את האחריות על קבר הרשב"י, בסופו של דבר זו החברה שתנהל את זה.

<אלכס ויסניצ'ר: אבל, זה אפשרי וצריך לקרות רק בשלבים.

<אלכס ויסניצ'ר: החברה קמה לפני כחודש, נכון להיום, החשב הכללי עדיין לא אפשר לעשות תנועות כלכליות מכיוון שהם לא קבלו אישור מרשות החברות.

<אלכס ויסניצ'ר: דבר שני, לחברה עדיין אין תקציב.

<אלכס ויסניצ'ר: דבר שלישי, כל מי שנוכח כאן יכול לדרוש, המשרד לביטחון פנים רוצה לדעת מי המפיק, למי להוריד את הראש.

מירי רגב: בצדק.

מירי רגב: אתם רוצים רק להדליק את המשואה.

מירי רגב: צריך לדעת שלאחריות יש גם סמכות.

<אלכס ויסניצ'ר: את לא מדייקת.

<אלכס ויסניצ'ר: הגוף הזה, תפקידו זה לתת מענה לכל ההדגשים, לכל הדתות, לכל הגוונים של עם ישראל.

<אלכס ויסניצ'ר: על מנת לעשות את זה צריך הרבה סמכות, צריך להורות למשטרה ולא המשטרה צריכה להורות לנו איך לפעול במקום הזה.

<אלכס ויסניצ'ר: אני לא יודע כמה את מכירה את המקום הזה, הוא יכול לאפיין את עם ישראל מכל הבחינות, מפוליטיקה וכן הלאה.

<אלכס ויסניצ'ר: לגופו של עניין, אין את התקציב הדרוש לארגון.

<אלכס ויסניצ'ר: אין את הכוחות שיפעלו שם.

<אלכס ויסניצ'ר: אני יכול להבטיח לוועדה, שאם יתנו לנו לעבוד בשקט שנה, מקסימום שנתיים - - -

מירי רגב: אז נוותר על ההילולה השנה.

מירי רגב: נודיע שאין הילולה השנה.

דוד אזולאי: גם אם תקבלי החלטה, זה לא יעזור.

מירי רגב: אמרתי בציניות.

<אלכס ויסניצ'ר: אין פה ציניות.

<אלכס ויסניצ'ר: ההילולה תתקיים אם יהיה מפיק או לא יהיה מפיק.

<אלכס ויסניצ'ר: בהילולה לא יהיו אסונות, ברוך השם, מכיוון יש לזה הסברים אחרים.

<אלכס ויסניצ'ר: אני עוקב אחרי זה 6 שנים.

מירי רגב: הבנתי מה שאתה אומר.

<אלכס ויסניצ'ר: לא הבנת.

מירי רגב: כרגע החברה לא מסוגלת לבצע את מה שבקשו ממנה כי אין לה את כל הכלים, קרי, אין לה תקציב ואין לה סמכות.

מירי רגב: זה נכון?

<אלכס ויסניצ'ר: החברה נמצאת בהקמה, היא לקחה על עצמה לנהל את האירוע, כמו שאני, עם הצוות של המקומות הקדושים, כל שנה במשך 6 שנים ניהלנו את העניין הזה.

<אלכס ויסניצ'ר: בכל פעם שהמשטרה הייתה שואלת מי המפיק?

<אלכס ויסניצ'ר: התשובה הייתה שאין מפיק, ולא יהיה מפיק.

מירי רגב: הפעם יהיה מפיק.

מירי רגב: בגלל שהנושא הזה נמצא תחת משרד התיירות, נמצא פה מנכ"ל משרד התיירות, אני לא מתכוונת עכשיו שתהיה חברה שכפופה לשר, אבל תעשה מה שהיא רוצה, כמו תאגידי המים, יש לנו רשות מים ויש לנו שר, והשר אולי יכול לבקש כוס מים מתאגיד המים.

מירי רגב: לכן נבטל את תאגידי המים.

מירי רגב: אני שואלת אותך שאלה פשוטה, איך אתה מתכוון לוודא שיהיה מישהו שיהיה אחראי.

מירי רגב: ברור שלא תעשה את העבודה במקום המשטרה, גם היא לא צריכה שתעשה במקומה את העבודה, היא יודעת איזה נתיבים מגיעים, מאיפה מגיעים.

מירי רגב: אבל המשטרה צריכה שיהיה לה מישהו, שהיא באה אליו והוא יגיד, פה יש בעיה מול משרד התחבורה, פה יש בעיה מול משרד כזה או אחר.

מירי רגב: אותו דבר לגבי הבריאות.

מירי רגב: מי בעצם אחראי להילולה הקרובה במאי?

מירי רגב: על זה הדיון.

<אלכס ויסניצ'ר: לא הסברתי עוד נקודה, ברשותך.

<אלכס ויסניצ'ר: כל מה שנעשה, אמר חבר הכנסת גפני שאלה דברים קטנים, אני אומר לך, ב-6 השנים האחרונות הושקעו שם מעל 100 מיליון שקל עבודות, בעיקר בתחבורה.

<אלכס ויסניצ'ר: גם בעבר זה היה קשור למשרד התיירות.

<אלכס ויסניצ'ר: כל זה נעשה בגיוס משאבים מאד וולונטארי.

<אלכס ויסניצ'ר: משרד התחבורה לקח חלק מאד פעיל וכך הלאה.

<אלכס ויסניצ'ר: אם זה היה תלוי בהיערכות לגבי העניין, שום דבר לא היה קורה.

<אלכס ויסניצ'ר: לכן להגיד עכשיו למשרד התיירות, מה קרה ומה השתנה תוך שנייה, זה לא הוגן.

מירי רגב: מנכ"ל משרד התיירות, תסביר לנו, מי אחראי על ההילולה במירון?

<אמיר הלוי: כמו שהחלטת הממשלה מציינת, החלטת הממשלה הטילה על שר התיירות לתאם את כל מה שקשור לאירוע המאד מורכב הזה, שדורש הרבה פתרונות ואלתורים, שיקרה גם אם נחליט שלא.

<אמיר הלוי: כמו שאמרת בצדק, זה אירוע דתי, שאנחנו מברכים עליו - - -

מירי רגב: זה לא אירוע דתי.

מירי רגב: מה זה אירוע דתי?

מירי רגב: יש גם אנשים שהם לא דתיים שמגיעים לשם.

<אמיר הלוי: אנחנו יודעים שזה אירוע דתי, יכול להיות שמשרד התיירות ישווק אותו מתי שהוא כאירוע תיירותי.

<אמיר הלוי: בינתיים, אנחנו יודעים שזה אירוע דתי.

<אמיר הלוי: מגיעים אליו מאות אלפים, צריך למצוא פתרונות מאד מורכבים, בנושאי תחבורה, בטיחות.

<אמיר הלוי: כמשרד מתאם, בשנה האחרונה, קיימנו כ-5 פגישות רב מערכתיות בהשתתפות כל הנציגים.

<אמיר הלוי: זה אומר כל מי שיושב פה, משטרה, כיבוי איש, גורמי סביבה שקשורים למקום, רשות העתיקות, רשות הטבע והגנים, קק"ל.

<אמיר הלוי: לשמחתי, הצלחנו להתקדם עם הקמת חברה שתיקח אחריות.

<אמיר הלוי: זה תהליך שלוקח זמן, ואני חשוב שמאד התקדמנו.

<אמיר הלוי: השנה אנחנו במצב, שבכל מה שקשור באיגום תקציבים, כל מה שקשור לכספים, שבהחלטת ממשלה, אני מקווה שנצליח לקדם את התהליך.

<אמיר הלוי: צריך לזכור שהאירוע הזה יתקיים בכל מקרה, מאות אלפים יגיעו בכל מקרה.

מירי רגב: אני לא מבינה מה אתה אומר.

מירי רגב: אני שואלת אותך שאלה פשוטה, הקמתם חברה, הכול בסדר.

מירי רגב: אותי לא מעניין כרגע החברה או אתם.

מירי רגב: אני רוצה לקבל עכשיו רשימה, מי אחראי על מה בהילולה הקרובה.

מירי רגב: מי בעל הבית של האירוע, למי אני פונה?

מירי רגב: אליך?

<אמיר הלוי: את פונה אלי, לנו יש חברה, שאלכס הוא היושב ראש שלה.

מירי רגב: זאת אומרת שאלכס אחראי מבחינת משרד התיירות.

מירי רגב: אז יש לנו תשובה ראשונה, אלכס הוא בעל הבית כרגע של ההילולה במירון.

<אמיר הלוי: לכן אמרתי, שאנחנו גורם מתאם.

<אמיר הלוי: נמצאים פה אנשי משטרה, אני מתאר שליצקוביץ תהיה ההזדמנות לספר על ההיערכות שלו, אנחנו בקשר שוטף עם כל הגורמים האלו, אבל זה לא שאנחנו נותנים הוראות למשטרה.

<אמיר הלוי: יש פה אירוע שאנחנו מתאמים אותו, החברה מנהלת אותו, אבל זה אירוע רב מערכתי, שאנחנו עובדים בו יחד כדי לעשות אותו על הצד הטוב והבטוח ביותר.

<אמיר הלוי: בסוף – בעזרת השם.

מירי רגב: בעזרת השם, אחרי הרבה מילים, הבנו שאלכס אחראי על ניהול האירוע.

<אלכס ויסניצ'ר: זה לא נכון.

מירי רגב: זה מה שהבנו.

<אלכס ויסניצ'ר: אז לא הבנתם נכון.

מירי רגב: אז תסבירו לי שוב.

מירי רגב: לא נצא מפה עד שנדע מי האחראי.

מירי רגב: אני לא צריכה לדעת מה המשטרה עושה, את זה אני יודעת.

מירי רגב: אני רוצה לדעת מי אחראי על ניהול האירוע.

מירי רגב: אם זה לא אתם וזו המשטרה, אז נעשה דיון עם השר לביטחון פנים.

<אלכס ויסניצ'ר: תעשי.

<אלכס ויסניצ'ר: עשיתי הרבה דיונים עם המשרד לביטחון פנים.

מירי רגב: מצוין, כל הכבוד לך.

<אלכס ויסניצ'ר: ולא יצא מזה שום דבר.

<אלכס ויסניצ'ר: מכיוון שהוא לא נושא באחריות.

מירי רגב: נכון, כי אתה הנושא באחריות.

<אלכס ויסניצ'ר: אני יושב ראש החברה ואני נושא באחריות, אין שום בעיה.

<אלכס ויסניצ'ר: אני לא מוכן שמשרד התיירות ואני נישא באחריות, תרתי משמע, עד שזה לא יהיה במצב שאנחנו יכולים לעשות את זה.

מירי רגב: מאה אחוז.

מירי רגב: נחזור להחלטת הממשלה, ונגיד שבשלב זה אתם לא יכולים לקחת אחריות עד שלא יהיו לכם את כל הנגזרות שלה.

<אלכס ויסניצ'ר: כיושבת ראש הוועדה, את לא מכירה את הפרטים.

<אלכס ויסניצ'ר: את המשטרה ושאר הנוכחים, מעניין רק מי הגוף שאפשר להוריד לו את הראש אחר כך.

<אלכס ויסניצ'ר: זה לא עובד בלי שיתוף פעולה.

<אלכס ויסניצ'ר: בשביל לקלוט, להפעיל ולדאוג ש-400,000 איש יצאו משם בשלום, זו אופרציה ולוגיסטיקה מאד מורכבת.

מירי רגב: מי אתה רוצה שיעשה את זה?

<אלכס ויסניצ'ר: אני.

מירי רגב: אז מה אתה רוצה?

<אלכס ויסניצ'ר: אני חוזר ואומר לך, שנכון להיום, החברה נמצאת בהקמה והיא עוד לא ערוכה.

מירי רגב: הבנתי.

מירי רגב: אני רוצה להבין, אתה אומר לי שאתה לא ערוך לקבל את האחריות על האירוע, אין לי בעיה.

<אלכס ויסניצ'ר: אבל לפני 3 שנים עשיתי את אותו דבר, בתור יושב ראש ועד החמישה.

מירי רגב: יש חוקים ויש החלטות ממשלה.

מירי רגב: מחר בבוקר אנחנו מגיעים להילולה במירון.

מירי רגב: הטריבונה המרכזית חלילה נופלת, למי באים?

מירי רגב: למד"א?

מירי רגב: למשטרה?

מירי רגב: אליך באים.

מירי רגב: אתה יכול לאהוב את זה או לא, אבל זו החלטת הממשלה.

<אלכס ויסניצ'ר: זה לא עניין של לאהוב או לא לאהוב.

<אלכס ויסניצ'ר: אני לא נמצא שם בכוח, אני נמצא שם מרצוני הטוב.

<אלכס ויסניצ'ר: אם אני לא אהיה שם, יהיה שם מישהו אחר, שיגיד לך אותו דבר.

מירי רגב: הוא לא יגיד אותו דבר.

מירי רגב: יש חוק ובמדינת ישאל פועלים על פי חוק ועל פי הוראות.

<אלכס ויסניצ'ר: זה לא מקום שמתנהל לפי החוק.

מירי רגב: סליחה?

מירי רגב: זה מתנהל בדיוק לפי החוק.

מירי רגב: אנחנו נצא מפה עם מנהל אירוע.

מירי רגב: אם אין מנהל אירוע ואחראי על האירוע, שיגיד משרד התיירות שהוא לא מסוגל לנהל את זה.

מירי רגב: אי אפשר כל הזמן לדבר דיבורים.

מירי רגב: אם אתה לא מוכן לקבל על עצמך את האחריות של ניהול האירוע, על פי החלטת הממשלה ומשרד התיירות לא מסוגל לקחת את זה על עצמו, תגידו את זה.

מירי רגב: כרגע, מבחינתי, יש מנהל אירוע.

מירי רגב: מנהל האירוע הוא משרד התיירות.

מירי רגב: הוא המשרד האחראי למה שקורה בהילולה, בתיאום עם הגורמים הרלוונטיים.

מירי רגב: זה הכול.

מירי רגב: ככה זה עובד בכל מקום במדינת ישראל, רק אצלכם אתם רוצים לעשות את זה אחרת.

מירי רגב: זה לא יהיה אחרת.

מירי רגב: לא בוועדה הזו.

<איתן רז: שמי איתן רז, ראש ענף מבצעים במחוז הצפוני ומלווה את רוב האנשים כאן.

<איתן רז: אחרי כל מבצע אנחנו עושים הפקת לקחים ואכן רוב הדברים שעלו כאן על ידי חבריה כנסת, זה מה שעלה מהסיכום האחרון.

<איתן רז: קודם כל עלה הנושא של חובת שינוי שיטת התנועה.

<איתן רז: אני מזכיר שלפחות 20 שנה יש כל הזמן שינויים ושדרוגים, בעיקר בתשתיות.

<איתן רז: דבר שמביא בסופו של דבר לזה שפעם האנשים היו מגיעים שבוע לפני כדי לתפוס מקום וזה כבר לא קיים.

<איתן רז: יותר נוח להגיע מהבית שעתים לפני האירוע וגם לחזור באותו יום.

מירי רגב: מי כרגע מפקד המתחם, מי אומר מי נכנס ומי לא.

מירי רגב: מי מפקד המתחם?

<איתן רז: מפקד המחוז.

מירי רגב: המשטרה נשאבה לזה כוואקום.

<איתן רז: זו המילה הנכונה.

<איתן רז: אם אנחנו פורטים את זה למילים אזרחיות, המשטרה היא המפיק.

<איתן רז: אנחנו יושבים עם החסידויות, אנחנו יושבים עם הסידורים, כמובן שנעזרים בהמון גופים.

<אלכס ויסניצ'ר: אתה מכיר את השם ישראל דרעי?

<איתן רז: התובנה של השנה הזו, שחייבים לעשות עוד שינוי על בסיס מערך התנועה, שיצקוביץ ממונה עליו, הם עשו מהלך מדהים שאני מקווה שיהיה לכם זמן לשמוע.

<איתן רז: המחוז בעיקרון בעד המהלך הזה.

מירי רגב: לגבי התנועה, אתה מתואם עם משרד התחבורה?

<איתן רז: כן.

מירי רגב: משרד התחבורה הגביר את כמות התחבורה הציבורית למתחם?

<איתן רז: זה שינוי תפיסה מבצעית.

<איתן רז: זה שינוי מהותי.

<אמנון יצקוביץ: יהיה פירוט בהמשך.

<אמנון יצקוביץ: ישבנו, דברנו, יהיה תגבור, יש נציג של התחבורה הציבורית.

<אלכס ויסניצ'ר: הם האחראים ברמה המקצועית.

<אלכס ויסניצ'ר: שני גופים מטעמם עובדים על זה, פיקוד מחוז צפון ואגף התנועה.

<אלכס ויסניצ'ר: אגף התנועה, זה המפתח, ראש אגף התנועה והצוות שלו תומך בהם.

<איתן רז: זה נכון.

<איתן רז: יש מפקד אחד, מפקד המחוז.

מירי רגב: והתנועה כפופה אליו.

<איתן רז: אנחנו מחלקים את זה לשניים.

מירי רגב: כמו שצריך להיות.

מירי רגב: ככה זה עובד.

מירי רגב: רק בתיירות הם לא מכירים את זה.

<איתן רז: יש את כל מה שקשור למתחם של ההר.

<איתן רז: יש ניצב משנה שהוא המפקד ויש מתחם ב', שזה מפקד מתנ"א.

<איתן רז: אבל מפקד יש רק אחד והוא מפקד המחוז.

מירי רגב: מבחינת המשטרה, מפקד המחוז הוא מפקד האירוע.

<איתן רז: אמת.

מירי רגב: מתחת למפקד המחוז כפופים גם התנועה וכל הסדר והמבצעים.

מירי רגב: איפה הפערים שיש כרגע?

<איתן רז: קודם כל נושא האישורים.

<איתן רז: אנחנו בשלב מתקדם של הערכות לחירום, עלו גם פערים, איך אנחנו נערכים במקרה של אסון כזה או אחר, כמו שיש מנהלת אזרחית יש גם מנהלת משטרתית.

מירי רגב: ואתם מנהלים את מד"א, כב"א, תחת המנהלת הזו?

<איתן רז: נכון.

מנחם אליעזר מוזס: מה לגבי החניונים?

<איתן רז: בקטע הזה, יהיה גם יום עיון ויהיה מש"מ, שבועיים לפני כן, כדי לראות שכולם מסונכרנים בנושא של ביטחון ובטיחות.

<איתן רז: כמה הערות לגבי סלילה פה ושם או גדרות, לא אכנס לזה, אלה דברים שכולם יודעים.

<איתן רז: הדבר הכי מהותי, זה מפיק לאירוע.

<איתן רז: אני מלווה את זה כבר מעל 10 שנים, מהחלטת הממשלה, תמיד מעבירים את זה שנה קדימה ומי שנשאר מאחור זו משטרת ישראל.

מירי רגב: מבחינת המשטרה אנחנו סגורים על מפקד המחוז, כמפקד האירוע.

מירי רגב: תכף נשמע לגבי התנועה אוטובוסים.

מירי רגב: במנהלת מבצעית, מתחתכם מד"א וכולם.

מירי רגב: מי מבחינת

מירי רגב: כם הגורם הרפואי?

<איתן רז: מד"א.

מירי רגב: מד"א.

מירי רגב: לא זק"א?

<איתן רז: מד"א.

מירי רגב: אני שואלת בכוונה.

מירי רגב: תסמכו עלי שאני יודעת להבחין בין מד"א לזק"א לאיחוד הצלה.

מירי רגב: שאלתי שאלה פשוטה, מד"א זה לא זק"א.

<איתן רז: מד"א.

מירי רגב: בתשובת

מירי רגב: כם, מד"א זה לא זק"א.

<איתן רז: אני עובד עם מד"א.

מירי רגב: מבחינתך האחראי הוא מד"א.

מירי רגב: מה זק"א עושה באירוע?

<איתן רז: משתף פעולה עם מה שצריך.

מירי רגב: עזוב אותי עם מה הוא משתף פעולה.

מירי רגב: כשהוא לא משתף פעולה?

מירי רגב: מה זק"א עושה באירוע?

מירי רגב: מי אמור להגיד לו שלא יהיה באירוע.

<אלכס ויסניצ'ר: אף אחד.

<אלכס ויסניצ'ר: את לא יכולה להגיד לשום ארגון - - -

מירי רגב: מה אתה אומר?

מירי רגב: אני לא מכירה את זה.

מירי רגב: אני יודעת, שכשיהיה אסון המוני, לא יהיה לאף אחד בעל בית.

<אלכס ויסניצ'ר: את יודעת כמה אוהלים יש שם?

מירי רגב: משטרת ישראל, מי קובע מי ישב בתוך המתחם ובחמ"ל, מד"א?

מירי רגב: זק"א?

<איתן רז: אצלנו מפקד המחוז.

מירי רגב: כשצריך לפנות מישהו מתוך ההילולה, אתם אומרים למד"א והם אמורים לפנות או להחליט שהם נעזרים בזק"א.

<איתן רז: תשמעו גם את מד"א, מד"א מתחלל עבורנו את הנושא של ניוד, בתי חולים ותיאום.

מירי רגב: מד"א, אתם יכולים לעשות לי סדר לגבי זק"א ואיחוד הצלה?

<גיל מושקוביץ: קודם כל, יש 16 ארגוני הצלה ברחבי הארץ, כולם כפופים למד"א, כולם פועלים תחת המטריה של מד"א.

<גיל מושקוביץ: למשל צוות הצלה מירושלים נמצא כל שנה במירון, יש לנו צוות של צפת שנמצא כל הזמן במירון, יש צוותי הצלה מטבריה, מיבניאל.

מירי רגב: לא מעניין אותי מאיפה יש צוותי הצלה, אני שואלת אותך האם כולם פועלים תחת מד"א.

<גיל מושקוביץ: כל מי שמקצועי ומתאים לפעול תחת מד"א, יכול להעביר את הפרטים של המתנדב, שרוצה לעבוד תחת המטריה של מד"א למשרד הבריאות.

<גיל מושקוביץ: משרד הבריאות יאשר את הכשירות המקצועית שלו ויעביר את הפרטים שלו למד"א.

<גיל מושקוביץ: שנה שעברה הצענו את זה לכל הארגונים, כל ארגון שרצה, העביר את הפרטים של המתנדבים, כל מי שנמצא מתאים וכשיר, עבר, חוץ מארגון אחד, של איחוד הצלה, שבחר לעשות ככל העולה על רוחו.

מירי רגב: אז מה עושים עם איחוד הצלה כדי שלא יעשה מה שהוא רוצה בפעם הבאה?

<גיל מושקוביץ: מבחינתנו, אנחנו מזמינים כל מתנדב, שמשרד הבריאות ימצא אותו כשיר - - -

מירי רגב: אז איחוד הצלה פעל בניגוד להנחיה ובניגוד לחוק?

<גיל מושקוביץ: לצורך העניין, אין חוק והנחיה שקבע אחרת.

<גיל מושקוביץ: אף אחד לא קבע משהו אחר.

<גיל מושקוביץ: לא היה מישהו שכפה על מישהו לעשות משהו או לא לעשות משהו.

<גיל מושקוביץ: המקומות הקדושים, שהיו המפיק, לצורך העניין, בפעם שעברה, קבעו - - -

מירי רגב: מי היה המפיק פעם שעברה?

<אלכס ויסניצ'ר: לא היה מפיק.

<גיל מושקוביץ: יש את ועדת החמישה.

<אלכס ויסניצ'ר: הם היו צוות תיאום, כמו שהיום הם צוות תיאום.

<גיל מושקוביץ: מבחינתי הוא הגורם שהזמין אותי בצורה פורמאלית.

<גיל מושקוביץ: אני עשיתי את התיאומים עם הגורם הפוקד, שהוא משטרת ישראל, אתם עשיתי את התיאומים של הצירים, את כל הפעולות הנדרשות.

<גיל מושקוביץ: יש לנו נציגים בחפ"ק, גם של התנועה, וגם של פיקוד האירוע.

<גיל מושקוביץ: אנחנו עושים אתם את עכל הפעולות, מבחינתי הוא הגורם הפוקד.

מירי רגב: יש מישהו מאיחוד הצלה?

מירי רגב: אין.

דוד אזולאי: השאלה אם הם הוזמנו?

מירי רגב: לגבי מד"א, אני רוצה לסגור את העניין הזה.

<גיל מושקוביץ: שיהיה ברור, כל מתנדב שמעוניין לפעול במירון, יגיש את הפרטים שלו למשרד הבריאות, יש נוהל מסודר של חוזר מנכ"ל משרד הבריאות בנושא הזה, הוא יעביר את הפרטים שלו, נשמח לקבל את עזרתו בצורה מסודרת.

<גיל מושקוביץ: יש מספיק זמן עד מירון לעשות את זה.

דוד אזולאי: את השירות הזה אתם נותנים תמורת תשלום או בחינם?

<גיל מושקוביץ: אנחנו נמצאים שם תמורת תשלום.

<גיל מושקוביץ: אין מישהו שמתקצב את שירותי מד"א.

<גיל מושקוביץ: מי שרוצה את שירותי מד"א, שוכר אותם.

דוד אזולאי: מי במקרה הזה משלם לכם על השירות?

<גיל מושקוביץ: על שירות האמבולנסים שילם לנו משרד התיירות, המקומות הקדושים.

מירי רגב: האחראי על האירוע.

<אלכס ויסניצ'ר: מי ששילם לכם זה המקומות הקדושים אצל משרד התיירות.

מירי רגב: זה משרד התיירות, מבחינתי זה אותו דבר.

מירי רגב: בעל המאה הוא גם בעל הדעה.

<גיל מושקוביץ: הוא לא משלם עבור החובשים המתנדבים שנמצאים באירוע, אלא על כל המערך, על הכוח השכיר, בדיוק כמו שמישהו מתקצב את השירות.

דוד אזולאי: האם איחוד הצלה קבלו מכם כסף עבור פעילות שהייתה במירון?

מירי רגב: לא, והם גם לא צריכים לקבל.

דוד אזולאי: אני שואל שאלה ורוצה לדעת עליה תשובה.

דוד אזולאי: קבלו כסף או לא קבלו כסף?

<אלכס ויסניצ'ר: לא.

דוד אזולאי: כלומר, כל מערך איחוד הצלה שהיה שם, למעשה פעל בהתנדבות.

<אלכס ויסניצ'ר: הוא תמיד פועל בהתנדבות.

מירי רגב: לפחות מערך אחד אפשר לסגור בדיון הזה, מערך ההצלה.

מירי רגב: מערך ההצלה יפעל על פי הוראות משרד הבריאות.

מירי רגב: קרי, הגורם הרפואי האחראי על כל סוגיית הטיפול הרפואי במירון הוא מד"א.

מירי רגב: תחת מד"א יפעלו הגורמים הנוספים, שזה איחוד הצלה או זק"א, על פי הנוהל של משרד הבריאות.

מירי רגב: הסיכום הזה יועבר גם לאיחוד הצלה ולזק"א, מי מהם שרוצה להיות חלק מהארגון הרפואי במירון, יצטרך להעביר למשרד הבריאות בקשה מסודרת והם אלה שיוכלו להיכנס למירון.

מירי רגב: אני מבקשת ממשטרת ישראל, לוודא ולפקח, שמי שלא ביצע את התיאום כנדרש לא יוכל להיכנס.

מירי רגב: אנחנו לא צריכים עוד בלגן בעניין הזה.

<אלכס ויסניצ'ר: את לא יכולה למנוע מהם להיות שם.

<אלכס ויסניצ'ר: הם יכולים לא לתת שירות, אבל הם נמצאים שם.

מירי רגב: שיהיה שם ולא יתנו שירות.

מירי רגב: מבחינתי, מי שאמור לתת שירות זה מד"א.

<אלכס ויסניצ'ר: אף אחד לא טען שזק"א נתנו שירות רפואי.

מירי רגב: מד"א באו בטענות, שהם עשו דברים בניגוד לסיכומים.

מירי רגב: מד"א הוא הגורם הרלוונטי בעניין, אבל זה מה שקורה בגלל שאין בעל בית.

מירי רגב: זה הסיכום לגבי מד"א.

מירי רגב: עכשיו אני רוצה לשמוע את המשטרה לגבי התנועה.

דוד אזולאי: לא הבנתי את הסיכום.

מירי רגב: על פי חוזר משרד הבריאות, מי שאחראי על הטיפול הרפואי במתחם, זה מד"א.

מירי רגב: אם רוצים איחוד הצלה וזק"א לקחת בזה חלק, חוזר משרד הבריאות אומר, שיפנו בקשה למשרד הבריאות, משרד הבריאות יאשר ויעביר את זה למד"א.

מירי רגב: אז הם יעבדו בתיאום עם מד"א.

דוד אזולאי: במקרה של מירון, הם פונים למשטרה - - -

מירי רגב: אז המשטרה לא יכולה לאשר.

מירי רגב: אנחנו רוצים לעשות סדר בבלגן.

דוד אזולאי: אני בעד לעשות סדר בבלגן, אני שואל שאלה אותך ואת כל היושבים כאן, איחוד הצלה זה ארגון שנותן ציוד רפואי בחינם ללא תמורה.

דוד אזולאי: מישהו מוכן לוותר על השירות הזה במקרה של אסון?

מירי רגב: הוא יעשה את זה תחת הפיקוח של מד"א.

מירי רגב: זה מה שביקשנו.

דוד אזולאי: הבעיה שמד"א לא מוכנה לקבל את זה.

מירי רגב: מד"א יקבלו אותם.

<גיל מושקוביץ: חבר הכנסת אזולאי, המידע שהועבר אליך הוא לא נכון.

מירי רגב: תאמין לי, שאם איחוד הצלה יגידו לי, שמד"א לא מקבל אותם, אני אעשה פה סדר.

<גיל מושקוביץ: כל מתנדב שיפנה, יקבל אישור של משרד הבריאות שהוא כשיר מקצועית, יוכל לבוא.

דוד אזולאי: הוא לא מדבר על קבוצת איחוד הצלה וזק"א, אנשים שעושים עבודת קודש.

<גיל מושקוביץ: יש 16 קבוצות הצלה.

<גיל מושקוביץ: נראה לכם הגיוני שכל אחת מ-16 הקבוצות האלה יעשה מה שהוא רוצה?

דוד אזולאי: - - חוץ מאותם שתי קבוצות, זק"א ואיחוד הצלה, אף אחד לא.

מירי רגב: אנחנו נעשה סדר בין כל גורמי ההצלה, זה לא הדיון.

דוד אזולאי: זה חלק מהדיון.

מירי רגב: אין כאן מונופול של מד"א.

מירי רגב: אני לא רוצה להיכנס לזה כרגע.

מירי רגב: מותר לעוד גורמים להיות גורמים רפואיים, מותר למשרד הבריאות להחליט שכולם תקינים ומי שיהיה לו מחיר נמוך, כך האזרחים יוכלו לפנות אליו.

מירי רגב: לכן אין כאן מונופול למד"א.

מירי רגב: אבל משום שבדיון הזה אני לא יכולה לפתור את כל הבעיות על הגב של מירון, אנחנו נלך כרגע סעיף סעיף כדי לעשות סדר רק בנושא מירון.

מירי רגב: מי שמשלם לכם זה משרד התיירות, שאחראי על האירוע.

מירי רגב: גם זק"א וגם איחוד הצלה, יעבדו בתיאום אתכם במתחם.

מירי רגב: זה הכול.

דוד אזולאי: למה שלא יצא מכרז שמי שרוצה להתמודד, שיתמודד.

<גיל מושקוביץ: אין בעיה.

<גיל מושקוביץ: שיבחרו מי שהם רוצים.

מירי רגב: שיבחרו מי שהם שרוצים, אבל כרגע - - -

דוד אזולאי: סליחה, איך יכול להיות, אם אין מכרז, אף אחד לא יכול להתמודד.

דוד אזולאי: זה אומר שיש בלעדיות למד"א.

<גיל מושקוביץ: הצענו הצעת תקציב מסודרת, אם רוצים לבחור גורם אחר שיעשה את כל האירוע, בבקשה, שיבחרו.

<גיל מושקוביץ: אם מד"א יעשה אותו, הוא יעשה אותו ואנחנו מזמינים כל אחד לבוא ולסייע לנו, בתנאי שיעמוד בסטנדרטים שמשרד הבריאות קובע.

מירי רגב: מד"א מבחינתי בשלב זה אחראי על האירוע.

מירי רגב: אם יצא מכרז וייקבע אחרת, ייקבע אחרת.

מירי רגב: כרגע האחריות על האירוע מבחינה רפואית, על מד"א.

מירי רגב: זק"א וארגוני ההצלה השונים יתואמו יפעלו מול מד"א.

מירי רגב: אני רוצה להבין מה קורה לגבי התנועה.

<יהודה פרץ: ברשותך אני מבקש מילה.

<יהודה פרץ: שמי יהודה פרץ מיחידת האבטחה במשטרה.

<יהודה פרץ: לגבי זק"א, הארגון הזה מתנדב במשטרה והוא נמצא שם לא למטרות בריאות.

<יהודה פרץ: הוא נמצא שם לאיתור ילדים, נמצא שם - - -

מירי רגב: סליחה, כל מה שאתה אומר לי עכשיו, תתאם מול מד"א.

מירי רגב: אני לא מתכוונת להגיע למצב שאני אתאם מול הגורמים.

<אלכס ויסניצ'ר: זה לא שייך לפעילות של מד"א.

<אלכס ויסניצ'ר: הם אוספים ילדים שהולכים לאיבוד.

מירי רגב: אם זק"א עובד תחת פיקוד של משטרת ישראל ולא מתעסק עם הנושא הרפואי, אז אין בעיה.

מירי רגב: עכשיו לגבי התנועה.

<אמנון יצקוביץ: מבחינת מערך התנועה, אנחנו מערך שפועל תחת פיקודו של מפקד המחוז הצפוני, שהוא מפקד כל המערך.

<אמנון יצקוביץ: בהיבט התנועה יש את ראש אגף התנועה, שהוא המפקד הכולל.

<אמנון יצקוביץ: מפקדי המשנה, שבעצם אני מפקד המשנה שלו עם עוד קצין נוסף.

<אמנון יצקוביץ: הנושא של תפיסת החניונים, כמו שציין חבר הכנסת מוזס, הוא נכון.

<אמנון יצקוביץ: ביום שישי, יום לפני האירוע, שלושת החניונים שהיו שם היו בתפוסה של 50%.

<אמנון יצקוביץ: כתוצאה מזה הגענו לתובנה אחת מרכזית.

<אמנון יצקוביץ: גם מתוך סקר שעשינו, גם מתוך עבודה של סטודנטים של הטכניון שליו אותנו בשנה שעברה, הבנו ש-20% מהאוכלוסייה שמגיעה בכלי רכב פרטיים, שמייצרת לנו 80% מתוך כלי הרכב, יוצרים לנו את הבעיה המרכזית.

<אמנון יצקוביץ: בתחבורה הציבורית מגיעים 80% מהאוכלוסייה ובכלי רכב מגיעים 20%.

<אמנון יצקוביץ: הפועל היוצא מתוך זה, קבלנו החלטה שבשנת 2014 כלי רכב פרטיים לא יגיעו להר מירון, לא יגיעו לחניונים.

<אמנון יצקוביץ: זו ההחלטה.

<אמנון יצקוביץ: ישבנו עם משרד התחבורה, דרור גנון מייצג אותם, אנחנו מתואמים וסגורים אתם.

<אמנון יצקוביץ: עשינו מספר מהלכים כאשר המהלך המרכזי זה להגביר את כמות השאטלים שיהיו למירון לטובת האוטובוסים.

<אמנון יצקוביץ: אוטובוס זה 50, שאטל זה 50 פלוס, שנוכל לעמוד בתנאים האלו.

<אמנון יצקוביץ: דבר נוסף, תגבור הקווים הסדירים שיש ברחבי הארץ מהמקומות שמועדים לכיוון הר מירון ובחינת של הוספת קווים מערים סמוכות, שאין מהם תחבורה ציבורית סדירה שמובילה להר מירון.

<אמנון יצקוביץ: גם פה יינתן המענה, על מנת שכולם יוכלו להגיע לאן שצריך להגיע, להר מירון.

<אמנון יצקוביץ: המשמעות שיש לזה מבחינת התנועה, נמנע מכלי רכב פרטיים להגיע במעגלים הרחוקים יותר.

<אמנון יצקוביץ: כמובן נצטרך את הסיוע של חברי הכנסת שנמצאים פה, לסייע מול הציבור החרדי.

<אמנון יצקוביץ: ישבנו גם עם נציגים של העדה החרדית על מנת ליצור את המנוף המרכזי לסוגיה הזו וכדי למנוע מהם להגיע לכיוון ההר.

<אמנון יצקוביץ: לסיכום, אנחנו רוצים לממש את כל נושא ההפרדה בין כלי הרכב להולכי הרגל, זה בנושא של בטיחות.

<אמנון יצקוביץ: לכן עשינו גם הפרדה בין השאטלים, אלו שעולים לחניונים ומורידים את המבקרים שמגיעים להר, בין אלו שמגיעים להר, כדי שלא ייווצר הלחץ, כמו שהיה בשנה שעברה, שאנשים עמדו בפקקים.

<אמנון יצקוביץ: אני מזכיר שהיה שרב כבד מאד, אנשים ירדו מההר, המדרכות היו צרות מלהכיל את האנשים, הם ירדו לכביש ואז האוטובוס נכנס פנימה.

מירי רגב: קודם כל זה מצוין מה שעשו מבחינת תחבורה.

<אלכס ויסניצ'ר: אני לא יודע מה הבנת ממה שהוא אמר, אני לא הבנתי.

מירי רגב: אני לא יודעת מה אתה הבנת, אני הבנתי, יגידו לי משרד התחבורה אם אני טועה, שתהיה יותר תחבורה ציבורית, יהיו שאטלים לכניסה לתוך החניונים, יהיו פחות רכבים פרטיים.

<אמנון יצקוביץ: לא יהיו בכלל.

מירי רגב: לא יהיו בכלל רכבים פרטיים, כל סוגיית הרכבים הפרטיים תצטרך להיסגר מול הרבנים של האזור ועל זה חבר הכנסת מוזס ייתן לנו תכף תשובה.

<אמיר הלוי: פנינו גם לגבי מחירים מוזלים, כולל לשקול נסיעה בחינם, שזה המחסום הכי גדול, כדי לעודד ולתמרץ את הציבור להגיע בתחבורה ציבורית, כולל התיאום עם החסידויות.

<אמיר הלוי: זה אחד הדברים שאנחנו צריכים עליו תשובה ממשרד התחבורה.

<אמיר הלוי: למרות שאנחנו גוף שאחראי על הכול, אנחנו צריכים את התשובות שלהם.

<אלכס ויסניצ'ר: כל המנגנון הזה, צריך לבנות אסטרטגיה מאד רצינית.

<אלכס ויסניצ'ר: חלק מהאסטרטגיה זה מה שציין עכשיו יצקוביץ.

<אלכס ויסניצ'ר: בעבר, הציבור של החניונים בכלל לא טופל.

<אלכס ויסניצ'ר: אפשר לפתור את העניין של החניונים רק באופן ברור ניקח את החניונים, נכשיר אותם לכל השנה לשימוש, גם להילולה וגם לכול השנה.

<אלכס ויסניצ'ר: 2 מיליון אזרחים מבקרים את המקום הזה בשנה.

<אלכס ויסניצ'ר: על מנת לפתור את זה, פתרנו את הבעיה של הפרדת התנועה, מבחינת הולכי רגל ורכבים על ידי אותה מנהרה.

<אלכס ויסניצ'ר: דבר שני, צריך להקטין את כמות הרכב הפרטי שמגיע לשם.

<אלכס ויסניצ'ר: משרד התחבורה עושה מעל ומעבר, עם השאטלים, שהיא גם נותנת אותם בחינם.

<אלכס ויסניצ'ר: אבל זה לא מספיק, זה גם לא התפקיד שלהם, הם צריכים להיות אחראים שכל הלוגיסטיקה תעבוד.

<אלכס ויסניצ'ר: הבסיס של זה, זו עבודה יותר יסודית.

מנחם אליעזר מוזס: הוא מתכוון להכשרת החניונים.

מירי רגב: הכשרת החניונים, אם היא תיעשה עד מאי, מצוין.

מירי רגב: אם היא לא תיעשה עד מאי - - -

<אלכס ויסניצ'ר: היא תיעשה.

מירי רגב: אז מצוין.

<אלכס ויסניצ'ר: היא תעשה כמו בכל שנה, אבל זה לא מספיק.

מירי רגב: מה אתה רוצה עוד?

מירי רגב: תגיד לי מה אתה מציע בנושא התנועה, כדי שייתן פתרון למה שהעלה חבר הכנסת מוזס.

<אלכס ויסניצ'ר: יש לי הצעה לפתרון של כל המקום הזה.

מירי רגב: אבל אני לא יכולה לפתור עכשיו את כל המקום הזה.

<אלכס ויסניצ'ר: אבל משם צריך להתחיל.

מירי רגב: אבל לא נפתור את זה עד מאי.

מירי רגב: אני שואלת אותך עכשיו, להילולה הקרובה, איך אתה מתכוון לפתור את בעיית התנועה להילולה הקרובה.

<אמנון יצקוביץ: זה לא תפקידו לפתור את בעיית התנועה.

<אמנון יצקוביץ: בסופו של דבר, המרכיב המרכזי בתוך האחריות המבצעית - - -

דוד אזולאי: חזרנו לנקודת המוצא.

<אמנון יצקוביץ: נכון, כי הוא לא יכול להנחות אותי מה לעשות.

דוד אזולאי: זה מה ששאלתי בתחילת הדיון, האם הם יכולים להנחות את המשטרה?

<אמנון יצקוביץ: אלכס צריך לתת לי את הכלים לעשות את זה.

<אמנון יצקוביץ: פניתי גם בעבר, כדי להקל שם על המנהרה, שזה מבורך - - -

<אלכס ויסניצ'ר: למה לא לציין שעשינו דיון, הבאנו אליו את כל הכוחות, מד"א, מכבי אש, משטרה, עשינו סימולציה של תנועות וכן הלאה.

<אלכס ויסניצ'ר: יושבת הראש שואלת איך נקיים את ההילולה.

<אלכס ויסניצ'ר: כמו שקיימנו אותה בשנה שעברה, אבל זה לא מספיק.

<אמנון יצקוביץ: בסופו של דבר, אם אנחנו נותנים את הקביעה שכלי רכב פרטיים לא יגיעו, אנחנו יודעים שכמות כלי הרכב הפרטיים הייתה 80% מכל אוכלוסיית כלי הרכב שהגיעו ואנחנו נצמצם אותה ויש הבנה בציבור.

מירי רגב: ובאותם חניונים יהיו שאטלים?

<אמנון יצקוביץ: בחניונים הקיימים היום יהיו שאטלים לטובת האוטובוסים שיגיעו.

<אמנון יצקוביץ: הציבור שיגיע באוטובוסים, אם באוטובוסים פרטיים ואם בתחבורה ציבורית סדירה, יקבלו את המענה.

<אמנון יצקוביץ: תחבורה ציבורית סדירה נכנסת לתוך מעגל התנועה, לצורך העניין לתוך חניון, אוטובוסים פרטיים, לא משנה מאיפה, שאנחנו מגדירים כצרכני חניה, לא יעלו לאזור ההר.

מירי רגב: מי כן יעלה לאזור ההר?

מירי רגב: מה יביא את האנשים להר?

<אמנון יצקוביץ: שאטלים בלבד.

מירי רגב: שאטלים מהחניונים.

מירי רגב: בסדר.

<אמנון יצקוביץ: מי שייכנס לתוך המעגל המרכזי זו תחבורה ציבורית סדירה שתגיע מרחבי הארץ.

מירי רגב: חבר הכנסת מוזס, הפתרון שמציע יצקוביץ מקובל עליך?

מנחם אליעזר מוזס: זה מאד מקובל, אבל מה אנחנו עושים עם קשישים ונכים שלא יכולים לנסוע - - -

מירי רגב: בלי דרמה.

מנחם אליעזר מוזס: קשישים ונכים זו דרמה?

<אמנון יצקוביץ: נכים שיש להם בעיה ולא יכולים לנוע, יוקצה להם מקום חניה מסודר לנכים.

<אמנון יצקוביץ: אנחנו יודעים שהחניון של הנכים, עמד סביב השעון על 200 כלי רכב, אנחנו מכשירים מקום שיכול להכיל מעל 300 מקומות.

מירי רגב: מה עם הרבנים?

מירי רגב: ייכנסו עם הרכבים שלהם פנימה?

מנחם אליעזר מוזס: זה בסדר.

<אמנון יצקוביץ: זו אחריות של המחוז הצפוני, אני לא מתעסק עם זה בכלל.

מירי רגב: תלוי אם זה הרב פינטו או לא.

מירי רגב: מה עם הרבנים?

<אלכס ויסניצ'ר: לפני ההילולה הם מתבקשים לעשות רשימה של אנשים שהם רוצים להכניס, זה קיים 6 שנים וזה עובד.

מירי רגב: מאה אחוז, אני בעד VIP .

<אלכס ויסניצ'ר: אין פרוטקציות, אין גם מה שהיה בעבר, ששילמו כסף בעד הכניסה.

מירי רגב: מי קובע את רשימת האח"מים לכניסה למחוז?

<איתן רז: מחוז צפוני.

מירי רגב: הרבנים פונים אליכם?

מירי רגב: אם הרב נכנס, אתה מקבל ברכה.

מירי רגב: אם אני נכנסת, אתה מקבל חוק שיטור עירוני.

מירי רגב: זאת אומרת שאני צריכה להתחנף למשטרה כדי להיכנס פנימה?

מירי רגב: אין מדיניות של שר, אלא שלכם?

<איתן רז: לגבי הרבנים ומורשים להיכנס, המקומות הקדושים עושים את החשבונות שלהם והם לא פונים למשטרה - - -

<אלכס ויסניצ'ר: אתה לא צודק.

<אלכס ויסניצ'ר: מה זה החשבונות שלהם?

<איתן רז: דבר שני, יש דרך למאובטחים, כמו חברי כנסת, דרך שהיא בשליטה מלאה של משטרת ישראל.

מירי רגב: יש הבדל בין לאבטח את האח"מים לבין לקבוע מיהם האח"מים.

מירי רגב: לא שאלתי שאלה על האבטחה.

מירי רגב: אני יודעת שאתם עושים אבטחה מעולה תודה לאל.

מירי רגב: שאלתי שאלה פשוטה, מי קובע מיהם האח"מים שנכנסים ברכב פרטי.

מירי רגב: זה בסדר שזה המקומות הקדושים, טוב שכך, אוי ואבוי אם המשטרה הייתה קובעת.

מירי רגב: אני רוצה שהמקומות הקדושים ייקבעו.

מירי רגב: כמוש מרכז ההסברה קובע מיהם האח"מים שנכנסים להלוויה של שרון, טוב שכך.

מירי רגב: אני רוצה שהמקומות הקדושים, קרי, משרד התיירות, יקבע מיהם האח"מים, מיהם הרבנים, מיהם חברי הכנסת, מיהם אותם אנשים שיכולים להיכנס עם רכב פרטי.

מירי רגב: זה בסדר גמור וכך זה יהיה.

מנחם אליעזר מוזס: לא קבלתי תשובה על קשישים ועל נכים.

מירי רגב: תכף נסכם גם את זה.

מירי רגב: אני כבר אומרת לך, שאיך שאתם מתארגנים עם השאטלים מקובל עלי ונראה לי נכון.

מירי רגב: מי שייכנס פנימה למתחם עצמו, אלה אותם אח"מים, שיקבעו על ידי אותה הוועדה של המקומות הקדושים, הם יועברו בצורה מסודרת למשטרה והיא תדאג שהם ייכנסו.

מירי רגב: אותם אנשים שייכנסו יהיו רבנים, וגם גורמים אחרים.

<איתן רז: והם ייכנסו בתיאום עם המחוז הצפוני ויגיעו בצירים שאנחנו נודיע מהיכן להגיע.

<איתן רז: מי שלא יגיע מהם, לא יוכל להיכנס.

מירי רגב: כך צריך להיות.

<איתן רז: כדי לא להפריע לתחבורה הציבורית.

מירי רגב: דבר נוסף שלא נתתם לי תשובה עליו, האם יהיה שאטל מיוחד מהחניה לזקנים ונכים, האם אתם יכולים לחשוב על שאטל כזה?

ישראל אייכלר: זה היה בעבר.

מירי רגב: האם אתה יכול לדאוג לזה, שבמקום שכל אחד ייכנס עם הרכב הפרטי שלו, יהיה שאטל נניח כל שעה עגולה, או כל שעתיים, שיהיה מיוחד לנכים ולקשישים.

<אמנון יצקוביץ: יש רכבים של עזר מציון - - -

<אלכס ויסניצ'ר: למה שכבודו לא יגיד שכל שתי שניות מורידים שם אוטובוס.

<אמנון יצקוביץ: קודם כל יש כלי רכב של עזר מציון, שעושים שם שירות מצוין בהתנדבות ונותנים את הפתרון לכל האנשים עם המוגבלויות.

מירי רגב: אני לא רוצה התנדבות.

מירי רגב: בהתנדבות, הם לא יוכלו להסביר למה הנכה נפל.

מירי רגב: בגלל זה הצבא לא אוהב מתנדבים וגם אתם לא.

מירי רגב: לא כל אחד יכול להתנדב בלי שיש לו כיסוי.

מירי רגב: לכן, אתה תסגור עם עזר מציון - - -

<תומר רוזנר: המקומות הקדושים צריכים לקחת על זה אחריות.

מירי רגב: אנחנו נדאג לזה, שהמקומות הקדושים ומשרד התיירות - - -

<אמנון יצקוביץ: אגב, הם באים באמצעותם.

מירי רגב: המשרד האחראי, קרי, משרד התיירות, צריך לסגור עם עזר מציון, שיכין שאטלים כל שעתיים מהחניונים.

<אמנון יצקוביץ: התדירות היא מאד גבוהה, יותר מכל שעתיים.

מירי רגב: מצוין.

מירי רגב: אבל זו תהיה אחריות ולא התנדבות.

<אמנון יצקוביץ: הם אחראים ועושים את זה.

<אמנון יצקוביץ: ישראל דרעי עושה את זה כל שנה.

מירי רגב: הוא ימשיך לעשות את זה רק באישור.

<אלכס ויסניצ'ר: אם זה יהיה בתשלום, הוא לא יוכל לעשות את זה.

מירי רגב: אז תדאג למישהו שיוכל לעשות את זה בתשלום.

<אמנון יצקוביץ: המלצנו ופנינו לכולם לבחון אפשרות, כדי להקל על האוכלוסייה שהולכת בתוך המנהרה המדהימה שיש שם, גם על גשר עילי, בגלל כמות האוכלוסייה.

<אמנון יצקוביץ: זה בבחינה.

<אמנון יצקוביץ: לגבי הנושא של תשתיות בחניונים - - -

מירי רגב: אני לא רוצה להיכנס לזה, אני לא מנהלת את האירוע.

מירי רגב: את זה צריך לעשות מנהל האירוע, משרד התיירות.

מירי רגב: על זה אני אשלח מכתב לראש הממשלה.

דוד אזולאי: אני רוצה לברך על הדיון הזה, טוב שהדיונים האלה נעשים בוועדת הפנים.

דוד אזולאי: מי שמכיר קצת את העלייה למירון בל"ג בעומר, יודע שמדובר על מאות אלפי אנשים, במסגרת של 24 שעות, שכולם רוצים להגיע למקום.

דוד אזולאי: אין ספק שבשנים האחרונות אנחנו שומעים פה המון ביקורת, אבל צריך לזכור שנעשו שינויים רציניים ביותר במקום הזה, מלפני עשר שנים לעומת השנים האחרונות.

דוד אזולאי: מעבר למנהרה, מעבר להתארגנות של התחבורה הציבורית והגישה למקום, זה שונה, יש מה לתקן וחשוב שנתקן ונעמיד את הדברים האלה.

דוד אזולאי: הדיונים האלה, הם תרומה לכך שיש שיפור בגישה למקום הקדוש הזה.

ישראל אייכלר: רק שלא יקלקלו את מה שכבר נעשה.

דוד אזולאי: אחד הדברים שאני רוצה לדבר עליהם, דברו כאן על מניעת כניסה של רכבים פרטיים למקום, זו פעולה מבורכת.

דוד אזולאי: אבל צריך להיות מענה לאותם אנשים שלא יכולים להגיע ברכבים פרטיים כי מונעים מהם.

דוד אזולאי: המשמעות היא לתת תנאים נוחים באותם חניונים של אוטובוסים, שמגיעים, שלא יצטרכו להמתין ושהתחבורה תזרום.

דוד אזולאי: לצערי הרב, בשנה האחרונה, המצב לא היה בדיוק טוב.

דוד אזולאי: אנשים חיכו למעלה 7 שעות לאוטובוס כדי שייקח אותם.

דוד אזולאי: ברגע שאתה אומר לא לרכבים פרטיים, אז משרד התחבורה, יחד אתכם, צריך לתת מענה.

<אמנון יצקוביץ: הם חיכו 7 שעות לאוטובוס כי כל הציבור היה על הכביש ולא נתן לאוטובוסים לעבור.

<אמנון יצקוביץ: זו בעיה.

ישראל אייכלר: זה לא צריך לקרות.

דוד אזולאי: בשביל זה אתה נמצא שם.

דוד אזולאי: בשביל זה האחריות עליך, כדי שתמנע את המצב הזה, כדי שהתחבורה הציבורית תוכל לזרום בצורה חופשית ושהולכי רגל לא ימנעו מהתחבורה הציבורית לנוע.

דוד אזולאי: זה התפקיד שלכם לא של אף אחד.

דוד אזולאי: דבר נוסף שאני חושב שלא מנצלים אותו, דברתי עם אנשי משרד התחבורה, זו הרכבת.

דוד אזולאי: יש רכבת במדינת ישראל, הרכבת לא מגיעה למירון, היא מגיעה לחיפה, לנהריה עוד מעט תגיע לכרמיאל.

דוד אזולאי: הרכבת לא מנוצלת.

דוד אזולאי: את אותם שאטלים, שמעבירים מאותם חניונים, להביא אותם לתחנת הרכבת, כשהאזרח יודע שהוא עולה לרכבת ומיד ברדתו מהרכבת יש לו אוטובוס שמביא אותו עד מירון - - -

<אמנון יצקוביץ: אני לא הכתובת.

דוד אזולאי: אני יודע.

מירי רגב: אמרת משהו נכון.

מירי רגב: משרד התחבורה, אם אפשר התייחסות למה שאמר חבר כנסת אזולאי לגבי אוטובוסים שייקחו מתחנת הרכבת למירון.

דוד אזולאי: נושא נוסף זו הרשות המקומית והתושבים במקום.

דוד אזולאי: זה לא סוד שאותם תושבי המקום באותו שבוע, עוברים תקופה קשה ביותר, כולל נזקים.

ישראל אייכלר: על כל עם ישראל תקופה כזו קשה, הם עושים הרבה כסף.

דוד אזולאי: הרב אייכלר, לא הכול כסף.

דוד אזולאי: נגרמים לאנשים שם נזקים בבתים, בגינות, חשוב מאד למצוא את הדרך לשפות את אותם אנשים.

ישראל אייכלר: תנסה לשכור חדר, תדע מה זה לשפות.

דוד אזולאי: אני יודע, בתוך עמי אני יושב.

דוד אזולאי: זכיתי והקדוש ברוך הוא יזכה אותי שאמשיך הלאה לבקר במירון כל שנה ושנה.

ישראל אייכלר: אבל אני בטוח שאתה לא משלם על חדר.

דוד אזולאי: קיימנו לא פעם דיון כאן בנושא של הרשות המקומית.

דוד אזולאי: הרשות המקומית משקיעה המון כסף, יושב כאן הממונה על מחוז של משרד הפנים, שבוודאי יכול להגיד, מה מוציאה הרשות המקומית לקראת האירוע הזה.

דוד אזולאי: מידי פעם זורקים להם עצם מהרזרבה, שאם יש הם מקבלים ואם אין הם לא מקבלים.

דוד אזולאי: גם על הנושא הזה צריך לתת את הדעת.

דוד אזולאי: בנושא של כניסת אח"מים, נכים, קשישים, אדמו"רים, לצערי הרב לא שמעתי כאן תשובה הולמת או מענה הולם לאותם אנשים.

דוד אזולאי: אני חשוב שזה חייב לבוא על פתרונו.

דוד אזולאי: כשמדובר על איש נכה, שלא יכול לעלות עם הרכב שלו, צריך לתת לו מענה.

דוד אזולאי: נושא אחרון, לגבי השירות הרפואי.

דוד אזולאי: עם כל הכבוד למד"א, שעושה עבודת קודש ואני מברך על זה וחושב שצריך לתת להם.

דוד אזולאי: אבל צריך לזכור, יש ארגונים, כמו איחוד הצלה וכמו זק"א, שעושים עבודת קודש בהתנדבות, ללא תמורה ועומדים בכל התקנים הנדרשים.

דוד אזולאי: אם לא רוצים אותם, שיבואו ויגידו להם שרק מד"א פועלים בשטח ומישהו ייקח אחריות ויגיד שהוא מוכן לוותר על כל האמבולנסים ועל כל הציוד הרפואי של אנשי איחוד הצלה וזק"א.

דוד אזולאי: לא כך הדבר, צריך למצוא את הדרך, או שיוצאים למכרז והכול פתוח וכל מי שרוצה יכול להתמודד, או לחילופין שיהיה שילוב מסודר.

דוד אזולאי: אל תגיד לי כל מתנדב, אני יודע בדיוק מה מסתתר אחרי המשפט הזה "כל מתנדב".

דוד אזולאי: אני לא מדבר על מתנדב פרטי, אני מדבר על ארגון של מתנדבים.

דוד אזולאי: אני מציע לא להיתמם, אתה יודע בדיוק למי אני מכוון, אני מכוון לאיחוד הצלה ולזק"א, לכן נוח שהם לא יהיו אתכם.

דוד אזולאי: אני חושב שהציבור החרדי זקוק גם לשירות הזה ואנחנו לא יכולים לוותר עליו.

מירי רגב: אני מבקשת לא לענות לו.

מירי רגב: סכמתי את הנושא וחבר הכנסת אזולאי אומר את עמדתו.

<דרור גנון: קודם כל צריך לזכור שהשנה ההילולה גם תתקיים במוצאי שבת, כמו בשנה שעברה.

<דרור גנון: אירוע של מוצאי שבת מאופיין בהגעה המונית של הרבה אנשים בזמן קצר.

<דרור גנון: כל האנשים שמגיעים, מגיעים בדרך כלל שעתיים אחרי צאת השבת ומתחילים לעלות לכיוון הקבר מכל הארץ.

<דרור גנון: חשוב להבין ולהתייחס לעניין הזה.

מירי רגב: אתה רוצה שנשנה את השבת?

מירי רגב: תערכו לזה שבמוצאי שבת יהיו יותר אוטובוסים.

מירי רגב: השר שלך הוא בולדוזר, לא?

מירי רגב: לא רק בבניית כיכרות ומחלפים, שייערך לזה שתהיה תנועה רצינית מכל מקום להגיע למקום.

<דרור גנון: השר נערך.

<אלכס ויסניצ'ר: שר התחבורה , שבבירור הכי הרבה - - -

מירי רגב: לשר לא חסר גיבוי.

מירי רגב: אתה מייצג אותו?

<אלכס ויסניצ'ר: לא.

<דרור גנון: אנחנו נערך לאירוע עם הרבה האוטובוסים.

מירי רגב: מהחניונים?

<דרור גנון: לא קשור לחניונים.

<דרור גנון: האוטובוסים לא יוצאים מהחניונים אלא מהערים, מירושלים, מבני ברק ומהרבה ערים בארץ ומגיעים למירון.

<דרור גנון: האירוע מבחינתנו מתחיל מיום חמישי.

<דרור גנון: מיום חמישי יש הגעה של אנשים לאזור והתחבורה הציבורית תתוגבר בהתאם החל מיום חמישי, כולל בשישי.

<דרור גנון: יש הרבה אנשים שמגיעים ונשארים לישון באזור הקבר, כשהשיא יהיה במוצאי שבת.

<דרור גנון: אנחנו הולכים לפתוח קווים מכל הארץ לטובת ההגעה.

<דרור גנון: בנוסף, יש הסעות של אוטובוסים פרטיים, של עוד 1,200-1,600 אוטובוסים, אנחנו מדברים על מערך של קרוב ל-2,800 אוטובוסים שיתנהל בזמן הזה ומדובר בהרבה אוטובוסים.

<דרור גנון: העניין שהמשטרה העלתה, שתמנע את ההגעה של הרכבים הפרטיים, הוא קריטי מבחינת האירוע הזה, בטח במוצאי שבת, כי זו ההפרעה המרכזית של התנועה במעגלים הרחוקים יותר בהגעה.

<דרור גנון: בשביל לעשות אירוע כמו שצריך, צירי התנועה צריכים להיות פתוחים עם ההעדפה בלעדית לתחבורה ציבורית ולאוטובוסים פרטיים.

מירי רגב: זה כבר נאמר.

<דרור גנון: אני ממשיך לתמוך בעניין הזה.

ישראל אייכלר: אבל אתה צריך להיות ערוך כדי לקלוט את כל האנשים.

ישראל אייכלר: עכשיו הולכים למנוע מכל הרכבים הפרטיים, אז אגד צריך להיות ערוך לקלוט את האלפים שיורדו בחניונים מתוך האוטובוסים.

<דרור גנון: הרעיון לייצר חניונים לרכבים פרטיים, במעגל החיצוני, להפעיל שם שאטלים של אוטובוסים עירוניים, אפילו מפרקיים, שיעלו את האנשים בכמה דקות למעלה.

<דרור גנון: שם יפזרו אותם במעגל הפנימי, שמשם יוכלו להגיע לקבר.

<דרור גנון: בנוסף, להעלות את התחבורה הציבורית למעלה, שתחנה בחניונים ומשם ילכו ברגל, במעברים הקיימים היום והבנתי שיהיה אולי עוד מעבר נוסף.

מירי רגב: ההערכות שלכם מצוינת ואני שמחה שאתם מתחילים עם זה ביום חמישי.

מירי רגב: שתי שאלות, איך אתם נערכים עם מוגבלים בשאטלים ודבר שני, איך אם נערכים לרעיון שהעלה חבר הכנסת אזולאי, שמתחנת הרכבת גם יהיו שאטלים לכיוון מירון.

<דרור גנון: כל האוטובוסים העירוניים מונגשים באופן מלא לאוכלוסייה בעלי מוגבלויות, לא צריך לזה הערכות מיוחדת.

מירי רגב: אלה לא אוטובוסים עירוניים אלה שאטלים מהחניונים, שאטלים של מכוניות קטנות יותר, לנכים ומוגבלים.

<דרור גנון: אין לנו את זה.

מירי רגב: בעניין הזה משרד התיירות צריך לעשות משהו.

<דרור גנון: תחנת הרכבת הקרובה ביותר נמצאת העיר עכו.

<דרור גנון: עכו נמצאת במרחק של 30, 35 ק"מ מהאירוע.

<דרור גנון: מה גם שצריך לדאוג לשאטל שיביא את האנשים לרכבת, זו אופרציה מאד מורכבת, שמשתמשת באוטובוסים שהיו אמורים להגיע - - -

מירי רגב: בקיצור, אתם מעודדים תחבורה ציבורית באגד ולא ברכבת.

<דרור גנון: לא, אנחנו חושבים שלהסיע אנשים מנקודה לנקודה מאזור הבית לאזור הקבר וחזרה, זה הרבה יותר נכון, גם למשתמשים וגם לתנועה.

<אמיר הלוי: מה יהיו המחירים?

מירי רגב: השר יבנה פחות כיכר כדי להוריד את המחירים ולסבסד את זה.

<דרור גנון: אנחנו לא יכולים לסבסד את המחיר מעבר למה שאנחנו מסבסדים אותו היום.

מירי רגב: אז מה יהיה המחיר?

מירי רגב: הוא בטח יעלה לקראת מירון.

<דרור גנון: המחיר יהיה המחיר של שנה שעברה פלוס ההתייקרות שהייתה לכל התחבורה הציבורית בתחילת השנה.

<דרור גנון: זה תעריף רגיל של נסיעה והמחיר עדיין זול, 74 ₪ לשני כיוונים ביחד מירושלים למירון וחזרה.

<דרור גנון: יש הנחות לאזרחים ותיקים, זכאים וילדים.

ישראל אייכלר: כמה עולה באמצע השנה?

ישראל אייכלר: כל השנה יש אוטובוס אחד, עכשיו יש מאות אלפי אנשים.

<ברכה כהן: נציגת משרד הבריאות, אני רוצה להוסיף על 3 מכתבים שהמנכ"ל שלנו שלח למנכ"ל משרד התיירות לקבל תיק על האירוע, על מנת שנוכל באופן בטוח להבטיח תשתיות מים שנפרשות לאורך האירוע, תשתיות שלא קיימות, כל נושא המזון, כל המערכים האחרים, כל באי האירוע גם שותים - - -

מירי רגב: תעבירי לי את המכתב ואעביר אותו לראש הממשלה.

מירי רגב: הבנתי שוועדת הפנים הפכה להיות הגננת של משרדי הממשלה בעניין הר מירון.

מירי רגב: בסוף אני אהיה מנהלת האירוע.

מירי רגב: תאמינו לי שזה לא יהיה נורא.

<אמיר הלוי: אולי אם זה יהיה באחריות משרד הבריאות זה יהיה בתנאי בית מרקחת.

<אמיר הלוי: שמחתי לשמוע, שחלק מהגופים שאחראים על האירוע הזה הציגו את ההערכות שלהם וממה שהוצג אנחנו מבינים, שעם זה שזה אירוע מאד מורכב ובלתי אפשרי ולא מתנהל בתנאי בית מרקחת, נציגת משרד הבריאות - - -

<ברכה כהן: לא מתקרב גם.

<אמיר הלוי: אנחנו עושים את המקסימום כדי לעשות את זה הכי טוב שאפשר.

<אמיר הלוי: משרד התיירות ימשיך לתאם בין כל הגופים.

<אמיר הלוי: אין לנו את הסמכות, לא מול המשטרה, לא מול משרד הבריאות, אנחנו בפירוש גורם מתאם, מרכז, שמצד הממשלה אחראי על האירוע ונעשה את המקסימום בנסיבות האלה.

<אמיר הלוי: אני מקווה שמשרד התחבורה כן יהיו אנשי בשורה ויורידו את מחירי האוטובוסים.

<אמיר הלוי: דברנו אתם אפילו על חינם.

<אמיר הלוי: חייבים להבין שיש פה נושאי קונסטרוקציה, יש נושאים תברואתיים, יש נושאים בטיחותיים, תחבורתיים וכדי להוריד לחץ עם הרכבים הפרטיים, פנינו בבקשה שהנסיעה בתחבורה ציבורית תהיה במחיר הכי סמלי שאפשר.

מירי רגב: כמה?

<אמיר הלוי: הם צריכים להחליט.

<דרור גנון: אם משרד התיירות מוכן לסבסד, אנחנו מוכנים לקבל את הסבסוד ולהוזיל את התעריף.

<דרור גנון: אם יש לו תקציבים שהוא יכול להעמיד לטובת העניין, אנחנו נשמח.

ישראל אייכלר: זו שערורייה.

ישראל אייכלר: אם במשך השנה זה עולה 74 שקלים עד צפת, כשיש רק אוטובוס אחד או 5 אוטובוסים ביום, פה נוסעים מאות אלפי אנשים, שזה רווח עצום לחברות, עם אותו מחיר של 74 שקלים.

ישראל אייכלר: אני חושב שצריך להיות מחיר יותר זול.

מירי רגב: נכון, צריך להוריד את זה.

מירי רגב: מזמן לא עישנו קמפיין לטובת שר התחבורה.

מירי רגב: לטובת אזרחי הצפון, הדרום, מסורתיים, מצביעים למפלגות גדולות, מסורתיות, בטוח שהוא ילך לקראתם.

<אמיר הלוי: אנחנו באמת מקווים שהאירוע הזה יזכה לתקציבים שאנחנו מחכים להם, כדי שהחברה, שהוקמה תקבל את כל האמצעים ותוכל לעשות את העבודה הטובה ביותר.

<אמיר הלוי: צריך לזכור שזה אירוע שיקרה גם אם נחליט שהוא לא קורה ואנחנו עושים את המקסימום כדי לתת את התנאים הכי טובים לכל מי שיגיע לשם.

מירי רגב: משרד האוצר, אולי תסבר את אוזנינו בעניין תקצוב החברה.

<אלי רוזנפלד: עד כמה שאני יודע, הנושא מתוקצב ונסגר.

מירי רגב: כמה?

מירי רגב: אולי תאיר את עינינו.

<אלי רוזנפלד: אני לא יודע מספרים.

<אלי רוזנפלד: אני יכול לבקש מענף תקציבים להעביר לוועדה.

מירי רגב: משרד האוצר, נא להעביר לוועדה את התקצוב של האירוע.

<אלי רוזנפלד: אין בעיה.

מירי רגב: אז אולי זה יסבסד את האוטובוסים, בכל זאת, צריכים כמה פקידים באירוע כדי לתת להם משכורות.

<אלכס ויסניצ'ר: אני לא יודע כמה פעמים הדיון הזה התקיים

מירי רגב: שלוש פעמים אתי ועם הרב מוזס.

<אלכס ויסניצ'ר: אני מכיר את המקום הזה, לא הלכתי לשם כי מישהו דחף אותי לזה, לא אעזוב בגלל ועדה כזו או אחרת.

<אלכס ויסניצ'ר: מה שנחוץ פה, ואני אומר את זה גם לחברים שלנו ממד"א ומהמשטרה, הם יודעים את זה היטב לא פחות מאתנו.

<אלכס ויסניצ'ר: זו לא בעיה להגיד שאנחנו אחראים על הביצוע, את חושבת שמשהו ישתנה?

מירי רגב: אני יודעת שהשר להגנת העורף החליט להתפטר ברגע שהבין שאין לו סמכות.

מירי רגב: הבין שמשרד הביטחון לו מעביר לו סמכות, הוא התפטר והעבירו את זה למשרד לביטחון פנים.

מירי רגב: אני יודעת שאם נותנים לי אחריות ואין לי סמכות, אני לא רוצה להיות בתפקיד.

<אלכס ויסניצ'ר: ואז העורף לא יהיה מוגן?

מירי רגב: לא יודעת.

מירי רגב: באנו עם המודל האמריקאי, שפיקוד העורף יעבור למשרד לביטחון פנים בלונג ראן, אבל אותו דבר פה, אם אין לכם אחריות ואין לכם סמכות, תתפטר מתפקידך.

<אלכס ויסניצ'ר: אז שיחפשו בפיקוד העורף מפיק להגנת העורף, משהו כזה.

<אלכס ויסניצ'ר: לגופו של ענין, אני מאד מבקש ממך לסייר שם ולראות את זה במו עינייך.

מירי רגב: תאמין לי שהייתי בקבר הרשב"י מספיק פעמים, גם בהילולה וגם לא בהילולה.

מירי רגב: יש לי אפילו תמונות בפייסבוק שאני מבקשת ומתחננת מזכותו של הצדיק שיגן עלי.

ישראל אייכלר: הצדיק בוודאי שלא העלה את זה בפייסבוק.

מירי רגב: הוא חשב שאני לא מכירה את המתחם.

מירי רגב: אני מכירה את המתחם, הייתי שם, ראיתי מה קורה.

מירי רגב: נבוא לסיור עם הוועדה.

<אלכס ויסניצ'ר: אין לי מה להוסיף.

מירי רגב: הרב מוזס, אני מודה על הדיון החשוב הזה.

מירי רגב: אני מסכמת את הדיון ואני מבקשת שהוא יעבור לראש הממשלה, למזכיר הממשלה, לשר התיירות ולשרים הרלוונטיים.

מירי רגב: אני מבינה מהחלטת הממשלה, שהאחריות והסמכות על האירוע הוא במשרד התיירות.

מירי רגב: האם המשרד עושה את זה, באמצעות חברה או לא באמצעות חברה, זה לא מענייני.

מירי רגב: יש שר אחד שאחראי למה שקורה במתחם הקבר והוא שר התיירות.

מירי רגב: אם מישהו מתנדב או לא מתנדב, זה גם לא מענייני.

מירי רגב: בסוף יש גורם אחד מבחינת הממשלה שאחראי על מה שקורה בהילולה ובכלל במה שקורה בקבר הרשב"י?

מירי רגב: על פי החלטת הממשלה זה שר התיירות.

מירי רגב: אם לא הבנתי נכון, אני מבקשת ממזכיר הממשלה, ששבועיים מהיום יוציא לי מכתב, שהסיכום שהוצאתי לא מקובל עליו.

מירי רגב: אני חוזרת לטובת הפרוטוקול, אם עוד שבועיים, ונתזכר אותו בהתאם, אני לא מקבלת מכתב ממזכיר הממשלה, שהסיכום שלי לא נכון.

מירי רגב: לשר התיירות יש אחריות כוללת על מה שקורה באירוע הזה.

מירי רגב: לגבי מד"א, אני מקבלת את מה שאמר נציג מד"א.

מירי רגב: ברגע שיצא מכרז – יצא מכרז, אבל מרגע שלא יצא מכרז והמנכ"ל רכש את שירותי מד"א, על פי הנחיות משרד הבריאות, הוא האחראי הכולל על מה שקורה במתחם.

מירי רגב: אני מודה ושמחה על איחוד הצלה ומברכת גם על זק"א.

מירי רגב: אבל כל שיתוף פעולה בין גורמי הרפואה בתחום המתחם בהילולה יהיה תחת האחריות של מד"א.

ישראל אייכלר: מי החליט על זה?

מירי רגב: החוק.

ישראל אייכלר: מי זה החוק?

מירי רגב: אם יש לך תלונות תלך למשרד הבריאות.

ישראל אייכלר: משרד הבריאות יכול להחליט מי יהיה אחראי במקום מסוים?

מירי רגב: כן.

מירי רגב: דברנו על זה, אני אסביר לך.

ישראל אייכלר: אני אבדוק את החוק.

מירי רגב: תבדוק את החוק.

מירי רגב: מבחינתי, באירוע הזה זה מד"א אחראי.

מירי רגב: בלי שום קשר, צריך לעשות דיון לגבי מד"א, זק"א, איחוד הצלה, זה לא לדיון הזה.

מירי רגב: לגבי זק"א, העיר נציג המשטרה ואני מקבלת את דבריו, שזק"א עובדת כיחידת סמך של המשטרה בכל מה שקשור לפינויים ולסיוע למשטרה.

מירי רגב: הם לא מטפלים בפצועים.

מירי רגב: כל עוד הם לא מטפלים בפצועים, אין לי בעיה עם זה.

מירי רגב: מבחינתי, מרגע שיצא מכרז ונקבע על ידי משרד התיירות, שמי שאחראי מבחינה רפואית על המתחם הוא מד"א, כל הגורמים שרוצים לסייע, ברוך בואם, אבל לפעמים חיבוק דוב גם הורג.

מירי רגב: לכן הם יעבדו תחת מד"א.

מירי רגב: לגבי ההיערכות של משטרת ישראל, לפי מה ששמעתי, ההערכות טובה אבל חשוב שתעמדו בסיכומים שלכם לאסור הכנסה של כלי רכב פרטיים.

מירי רגב: שתהיה יותר תחבורה ציבורית, שיהיו יותר שאטלים מהחניונים, ושיהיו שאטלים גם לגבי מוגבלים.

מירי רגב: אני מבקשת שעד עוד כשבועיים, יוחלט מי לוקח את האחריות על שאטלים למוגבלים.

מירי רגב: האם זה באחריות עזר מציון, וזה באחריות מנכ"ל משרד התיירות דרך החניונים, או דרך משרד התחבורה.

מירי רגב: אני מבקשת תשובה בעניין תוך שבועיים.

<תומר רוזנר: עזר מציון נותנים פתרון מקומי, השאלה מה קורה עם אלה שמגיעים מירושלים.

מירי רגב: אלה שמגיעים מירושלים, יגיעו כמו שהם נוסעים בתחבורה ציבורית עד היום.

מירי רגב: אני לא מתעסקת בזה כרגע.

מירי רגב: אני מדברת רק על שאטלים מהחניונים למתחם.

מירי רגב: אני לא אתקן את כל מה שקורה עם המוגבלים עכשיו תחת הנושא של מירון.

ישראל אייכלר: שיהיה ברור, נכה כן יוכל להגיע עם רכב עד למתחם?

מירי רגב: לא.

מירי רגב: אף אחד.

ישראל אייכלר: עד לחניון?

מירי רגב: עד החניון כן.

מירי רגב: אני מדברת מהחניון למתחם.

מירי רגב: לגבי אח"מים, מי שיקבע מי שייכנס עם רכבים למתחם הם המקומות הקדושים.

מירי רגב: הם יעבירו רשימה למפקד המחוז.

<אלכס ויסניצ'ר: לא המקומות הקדושים, הם לא שייכים יותר למשרד התיירות.

מירי רגב: אז משרד התיירות.

מירי רגב: החברה.

מירי רגב: משרד התיירות קובע מיהם האח"מים שנכנסים עם רכבים עד למתחם.

מירי רגב: מעבירים את הרשימה של אותם רבנים, של אותם חברי כנסת שיפנו אליכם, מעבירים למפקד המחוז, מפקד המחוז מוריד הוראה בהתאם לזה למשטרה וכל אחד שיש לו היתר נכנס ומגיע עד למתחם עצמו.

מירי רגב: לגבי התחבורה הציבורית, אני רוצה לשבח את שר התחבורה על ההערכות של משרד התחבורה מבחינת תחבורה ציבורית לקראת ההילולה.

מירי רגב: עם זאת אני קוראת לשר התחבורה להוזיל את מחיר הנסיעה באוטובוס ביום ההילולה.

מירי רגב: גם ככה הם ירוויחו יפה, אז אני מבקשת להוזיל את מחיר האוטובוס ביום ההילולה.

מירי רגב: נא לחזור אלי בעוד שבועיים עם תשובה לזה.

מירי רגב: אני מציעה לשר התחבורה, עם כל הקמפיין הרחב על הרכבת, שייתן מענה גם לרכבת.

מירי רגב: אם רוצים להשתמש ברכבת לעכו, שמעכו יהיו שאטלים לכיוון המתחם.

מירי רגב: גם על זה אני מבקשת תשובה לעוד שבועיים.

מירי רגב: משרד האוצר יעביר אלי למשרד כבר מחר את העלות התקציבית שמקבל משרד התיירות בעניין.

מירי רגב: ומשרד התיירות יגידו לי איך הם מחלקים את התקציב.

מירי רגב: בתוך זה יש שיפוי למועצה האזורית מירון, משום שמגיע לפצות את המועצה האזורית.

מירי רגב: אמרתי לכם שבסוף הפקידים קובעים, למה יש שרים?

מירי רגב: כדי שהפקידים יקבעו.

מירי רגב: יהיה שיפוי למועצה האזורית.

<אלי רוזנפלד: אנחנו נעביר את כל הסיכומים.

מירי רגב: אנחנו נקיים דיון נוסף על מירון בסוגיות האלה בלבד, בתחילת מרץ.

מירי רגב: תודה רבה לכולם הישיבה נעולה.